ai4bharat/Pralekha huggingface dataset:
جدید اور قابل تجدید توانائی کی وزارت
ریاستوں نے سرمایہ کاروں کو مدعو کیا، قابل تجدید توانائی کے اہداف پورا کرنے کیلئے مکمل تعاون کا وعدہ
نئی دہلی،04 ؍اکتوبر/ دوسری عالمی ری انویسٹ انڈیا-آئی ایس اے شراکت داری ، قابل تجدید توانائی ، انویسٹرس میٹ اور ایکسپو میں وزراءے اعلیٰ کے مکمل اجلاس کے دوران ہماچل پردیش ، پڈو چیری ، انڈو مان نیکوبار جزائر اور اترپردیش کے نمائندوں نے قابل تجدید توانائی سے متعلق پالیسی اقدامات اور صلاحیت کی توسیع کے لئے اپنے ویژن سے آگاہ کیا۔
کنفیڈریشن آف انڈین انڈسٹریز کے ڈائریکٹر جنرل جناب چندر جیت بنرجی نے 3؍ اکتوبر کو اجلاس کاآغاز کیا تھا۔
ہماچل پردیش کے وزیراعلیٰ جناب جے رام ٹھاکر نے اپنے خیالات کا اظہار کرتے ہوئے کہا کہ ہماچل پردیش لاہول اسپتی میں ایک ہزار میگا واٹ کے شمسی توانائی کے پروجیکٹ کو منظوری دینے کا منصوبہ بنا رہا ہے ۔اور اس نے قابل تجدید توانائی میں سرمایہ کاری کو راغب کرنے کے لئے بہت سے اقدامات کئے ہیں۔ ہماچل پردیش قابل تجدید توانائی کے پروجیکٹوں کے لئے ایک روپیہ فی مربع میٹر پر زمین کی پیشکش کر رہا ہے۔ ریاست نے قابل تجدید توانائی کے پروجیکٹوں سے رائلٹی ادائیگیوں کو ملتوی کر دیا ہے ۔ مزید یہ کہ ہماچل پردیش نے سرمایہ کاروں کی حوصلہ افزائی کے لئے ایک اور قدم اٹھایا ہے۔ اس نے اعلان کیا ہے کہ 25 میگا واٹ تک کے قابل تجدید توانائی کے پروجیکٹوں کے لئے ریاستی بجلی بورڈ براہ راست بجلی خریدے گا۔
پڈو چیری کے وزیراعلیٰ جناب وی نارائن سامی نے کہا کہ حکومت کو قابل تجدید توانائی میں اختراع کی حمایت کرنی چاہئے۔ تاکہ ہندوستان کے آرزو مند اہداف حاصل کئے جا سکیں۔حکومت کو غیر ملکی سرمایہ کاروں سے گھریلو سرمایہ کاروں کا تحفظ کرنا چاہئے۔ اسے ہندوستان میں شمسی پینل بنانے کیلئے تنصیبات کے قیام کے سلسلے میں گھریلو سرمایہ کاروں کو سبسڈی ،ٹیکس ہالی ڈے فراہم کرنا چاہئے۔ انہوں نے مزید کہا کہ پڈو چیری مرکز کے زیر انتظام ایک علاقہ اور اسے اپنی قابل تجدید توانائی کے سیکٹر کو فروغ دینے کے لئے حکومت کے تعاون کی ضرورت ہے۔ حکومت کی قابل تجدید توانائی کی پالیسی قابل قبول اورقابل نافذ ہونی چاہئے۔
انڈو مان اور نیکوبار کے جزائر میں قابل تجدید توانائی کے اقدامات کے بارے میں جانکاری دیتے ہوئے انڈومان نیکوبار کے لیفٹیننٹ گورنر ریٹائرڈ ایڈمیرل دیویندر کمار جوشی نے کہا کہ انڈو مان نیکوبار عالمی نوعیت کا بنیادی ڈھانچہ اور سیاحتی پروجیکٹ کے فروغ کا خواہش مند ہے ۔ لہذا بجلی کی مانگ میں اضافہ ہوگا اور قابل تجدید توانائی سیکٹر میں سرمایہ کاری کے لئے ایک موقع حاصل ہوگا۔ پورٹ بلیئر کے اطراف 45 میگاواٹ کے شمسی توانائی کے پروجیکٹ قائم کئے جائیں گے اور شہروں کی تمام نئی عمارتوں کی چھتوں پر شمسی توانائی کا نظام رکھنا لازمی ہوگااور اس پالیسی کو دیہی علاقوں تک توسیع دی جائے گی۔
اترپردیش کی حکومت میں اضافی توانائی وسائل کے وزیر جناب برجیش پاٹھک نے بتایا کہ اترپردیش حکومت نے چھت پر شمسی نظام کی سنگل ونڈو آن لائن کلیئرنس دے دی ہے۔ انہوں نے کہا کہ ہم نے اس زمین پر 100فیصد اسٹام ڈیوٹی چھوٹ بھی فراہم کی ہے جو شمسی توانائی پلانٹس کے لئے خریدی گئی ہے۔ اس کے علاوہ یو پی سرکار شمسی بجلی پر لگنے والے چارجیز پر 50 فیصد کی رعایت دے رہی ہے جو ریاست کے اندرفروخت کی گئی ہے۔ اور اس شمسی بجلی پر سو فیصد چھوٹ دی گئی ہے جو ریاست کے باہر فروخت کی گئی ہے۔
جناب پاٹک نے ملک کے ٹیلی کام انقلاب کی طرح شمسی انقلاب کی ضرورت پر بھی زور دیا۔ انہوں نے کہا کہ ہر گھر میں ایک 5 کلو واٹ کا روف ٹاپ پینل نصب کیا جانا چاہئے۔ ہم ادارہ جاتی سرمایہ کاروں کے ساتھ ساتھ انفرادی گھروں کو اپنی طرف سے پورا تعاون دیں گے تاکہ وہ شمسی توانائی اپنا سکیں۔
وزیراعظم کا دفتر
وزیر اعظم کا دورہ افریقہ و یونان 
وزیر اعظم جناب نریندر مودی 22 سے 24 اگست2023 تک جنوبی افریقہ کے جوہانسبرگ کا دورہ کریں گے، تاکہ جمہوریہ جنوبی افریقہ کے صدر عالی جناب ماٹا میلا سیرل رامافوسا کی دعوت پر 15ویں برکس چوٹی کانفرنس میں شرکت کرسکیں۔
یہ 2019 کے بعد پہلی جسمانی موجودگی والی برکس سربراہی کانفرنس ہوگی۔ سربراہی اجلاس ،گروپنگ کے ذریعے شروع کیے گئے اقدامات کی پیشرفت کا جائزہ لینے اور مستقبل کی سرگرمیوں کے شعبوں کی نشاندہی کرنے کا موقع فراہم کرے گا۔
وزیر اعظم برکس سربراہی اجلاس کے بعد منعقد ہونے والی ایک خصوصی تقریب ‘برکس – افریقہ آؤٹ ریچ اور برکس پلس ڈائیلاگ’ میں بھی شرکت کریں گے، جس میں جنوبی افریقہ کی طرف سے مدعو کردہ دیگر ممالک بھی شامل ہوں گے۔
اپنے دورے کے دوران وزیر اعظم جوہانسبرگ میں موجود بعض رہنماؤں سے دو طرفہ ملاقاتیں بھی کریں گے۔
جنوبی افریقہ کے دورے کے بعد، وزیر اعظم، یونان کے وزیراعظم عالی جناب کریاکوس میتسوتاکس کی دعوت پر 25 اگست 2023 کو یونان کا سرکاری دورہ کریں گے۔ 40 سالوں میں کسی ہندوستانی وزیر اعظم کا یونان کا یہ پہلا دورہ ہوگا۔
ہندوستان اور یونان کے درمیان تہذیبی تعلقات ہیں، جو حالیہ برسوں میں بحری نقل و حمل، دفاع، تجارت اور سرمایہ کاری اور عوام سے عوام کے تعلقات، جیسے شعبوں میں تعاون کے ذریعے مضبوط ہوئے ہیں۔ وزیر اعظم تعلقات کو مزید گہرا کرنے کے طور طریقوں پر تبادلہ خیال کرنے کے لیے وزیر اعظم میتسوتاکس کے ساتھ بات چیت کریں گے۔ وہ دونوں ممالک کے کاروباری لیڈروں کے ساتھ ساتھ یونان میں ہندوستانی برادری سے بھی بات چیت کریں گے۔
کامرس اور صنعت کی وزارتہ
افغانستان ہندوستانی ادویہ سازی کو تسلیم کرنے والا پہلا ملک
ہندوستانی ادویہ سازی اور معیارات کے لئے نیا آغاز
اسلامی جمہوریہ افغانستان کی وزارت برائے صحت عامہ کے دواؤں اور صحت مصنوعات کی ضابطہ بندی سے متعلق قومی محکمہ نے ہندوستانی دواسازی  کو باضابطہ طو رپر تسلیم کرلیا ہے۔ اس کو دوائیوں اور صحت مصنوعات کے معیار کے لیباریٹری میں بطور معروف ادویہ سازی کے طور پر ضرورت کے مطابق استعمال کیا جائے گا۔ اس کے ساتھ ایک نئی شروعات ہوئی ہے اور افغانستان ایک ایسا ملک بن گیا ہے، جس نے محکمہ تجارت اور وزارت برائے صحت وخاندانی بہبود کی کوششوں کے تحت آئی پی کو تسلیم کرلیا ہے۔
آئی پی دواؤں اور کاسمیٹکس ایکٹ ،1940 اور اس کے تحت ضوابط 1945 کے مطابق ، معیارات کی ایک باضابطہ طور پر تسلیم شدہ کتاب ہے۔آئی پی ان کی شناخت، خالص ہونے اور طاقت کے لحاظ سے ہندوستان میں تیار کی جانے والی اور مارکیٹنگ کی جانے والی دواؤں کے معیارات کی وضاحت کرتی ہے۔
حفظان صحت کے تناظر سے دواؤں کا معیار، افادیت اور حفاظت اہم ہے۔ دواؤں کی مصنوعات کو معیاری بنانے کے لئے انڈین فارماکوپیویا  کی شکل میں انڈین فارماکوپیویا کمیشن  ، کے ذریعہ قانونی اور سائنسی معیارات فراہم کرائے جاتے ہیں۔ دواؤں اور کاسمیٹکس ایکٹ کے دوسرے شیڈول کے مطابق آئی پی کو ہندوستان میں فروخت یا تقسیم کے لئے ، فروخت ، اسٹاک یا نمائش کے لئے درآمد شدہ اور یا تیار کردہ دواؤں کے معیارات کی سرکاری کتاب کے طور پر نامزد کیاگیا ہے۔
آئی پی کمیشن کا مشن ہندوستان میں صحت عامہ کو فروغ دینا ہے، جوفعال دواسازی کے اجزا اور خوراک کی شکلوں سمیت دواؤں کے معیار کے مستند اور باضابطہ طور پر قبول شدہ معیاروں کو سامنے لاتا ہے اور جسے صحت کے پیشہ ور افراد، مریضوں اور صارفین کے ذریعہ استعمال کیا جاتا ہے۔ اس سے دواؤں معیارات تیار کرنے اور ان کے نفاذ میں معاونت حاصل کی جاتی ہے۔ اس کے علاوہ آئی پی سی نے آئی پی ریفرینس سب اسٹانسیز  بھی تیار کیا ہے، جو ٹسٹ کے تحت کسی آرٹیکل کی نشاندہی اور اس کی پاکیزگی کے لئے فنگر پرنٹ کے طور پر کام کرتا ہے، جیسا کہ آئی پی مونو گراف میں درج ہے۔ آئی پی میں درج کردہ معیارات اپنی نوعیت کے لحاظ سے مستند ہیں اور ان کو ہندوستان میں دواؤں کے معیار کو کنٹرول کرنے کے لئے ریگولیٹری حکام کے ذریعہ نافذ کیا جاتا ہے۔
وزیراعظم کا دفتر
وزیراعظم نے جناب ایس سیلوگن پتی کو راجیہ سبھا کا ممبر منتخب ہونے پر خوشی ظاہر کی ہے
وزیراعظم جناب نریندرمودی نے جناب ایس سیلوگن پتی کو پڈوچیری سے راجیہ سبھا کا ممبرمنتخب ہونے پر خوشی ظاہر کی ہے۔
ایک ٹوئٹ میں وزیراعظم نے کہا کہ ،
‘‘ہر بی جے پی کاری کرتا کے لیے یہ انتہائی فخر کی بات ہے کہ ہماری پارٹی کو پڈوچیری سے راجیہ سبھا کا پہلا رکن جناب ایس سیلوگن پتی کی شکل میں مل گیا ہے۔پڈوچیری کے لوگوں نے ہم پر بھروسہ کیا ہے، جس کے ہم ممنون ہیں۔ ہم پڈوچیری کی ترقی کے لیے مسلسل کام کرتے رہیں گے۔
وزارت دفاع
سی اے ایس نے ائر وارفئیرکالج میں افسران سے خطاب کیا
نئی دہلی، 04 ستمبر 2020 ۔ بھارتی فضائیہ کے سربراہ  ائر چیف مارشل آر کے ایس بھدوریا نے 3ستمبر 2020 کو ائروار فئیر کالج کادورہ کیا۔سکندرآبادمیں1959 میں قائم کردہ سی اے ڈبلیو بھارتی فضائیہ کا ایک اعلیٰ آموزشی ادارہ ہے،جو فوج کے تینوں شاخوں کے افسران کے لئے فضائیہ کے جنگی حربوں کے کورس کراتا ہے۔
سی اے ڈبلیو کے اپنے دورے کے دوران سی اے ایس نے تینوں افواج کے ان تمام افسران سے خطاب کیا جو 44ویں اعلیٰ فضائی کمان فورس میں شامل ہیں۔انہوں نے افسران کو قومی سلامتی کے ابھرتے ہوئے منظرنامے سےمطلع کرتے ہوئے فضائی قوت کی منفرد خصوصیات پرزور دیا جنہیں ابھرتے ہوئے منظرنامے میں استعمال کیا جاسکتا ہے اور انہیں اس بات چیت میں ہونے والی پیش رفت کے بارے میں بتایا جو مستقبل کی جنگوںمیں تال میل میں اضافہ کرنے کی خاطر مربوط ڈھانچہ قائم کرنے کے لئے کی جارہی ہیں۔
صحت اور خاندانی بہبود کی وزارت
ہندوستان میں کووڈ-19 ٹیکہ کاری کی مجموعی تعداد 86کروڑ کے نشانے کے پار
گزشتہ چوبیس گھنٹوں کے دوران 38 لاکھ سے زیادہ افراد کو ویکسین کے ٹیکے لگائے گئے
فی الوقت صحت یابی کی شرح 97.78 فیصد
گزشتہ چوبیس گھنٹوں کے دوران 26,041 نئے معاملات درج کئے گئے
ہندوستان میں زیر علاج مریضوں کی کل تعداد  ہے جو کہ کل کیسوں کی مجموعی تعداد کا0.89 فیصد ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 94 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 38,18,362 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 86 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 84,07,679 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,71,418
|
|
دوسری خوراک
|
|
88,35,377
|
|
صف اول کے صحت کارکنان
|
|
پہلی خوراک
|
|
1,83,49,453
|
|
دوسری خوراک
|
|
1,48,33,709
|
|
18 سال سے 44 سال تک کی عمر کے افراد
|
|
پہلی خوراک
|
|
34,82,66,215
|
|
دوسری خوراک
|
|
7,45,08,007
|
|
45 سال سے 59 سال تک کی عمر کے افراد
|
|
پہلی خوراک
|
|
15,64,81,731
|
|
دوسری خوراک
|
|
7,39,69,804
|
|
60 سال سے زیادہ عمر کے افراد
|
|
پہلی خوراک
|
|
9,97,47,469
|
|
دوسری خوراک
|
|
5,47,95,828
|
|
میزان
|
|
86,01,59,011
گزشتہ چوبیس گھنٹوں کے دوران 29,621 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,29,31,972 تک پہنچ گئی۔
اس کے نتیجے کے طور پر ہندوستان میں شفایابیوں کی شرح اس وقت 97.78 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 92دنوں سے اسی رجحان کی خبریں موصول ہوتی رہی ہے۔
گزشتہ چوبیس گھنٹوں کے دوران 26,041 نئے معاملات درج کئے گئے۔
اس وقت زیر علاج مریضوں کی کل تعداد2,99,620ہےجو کہ ملک کے کل متاثرہ معاملوں کا 0.89فیصد ہے۔ مارچ 2020 کے بعدسے مریضوں کی یہ سب سے کم تعداد ہے۔
ملک بھر میں ٹیسٹوں کی تعداد میں برابر اضافہ کیاجارہا ہے۔گزشتہ چوبیس گھنٹوں کے دوران 11,65,006 ٹیسٹ کئے گئے۔
ہندوستان میں اب تک مجموعی طور پر 56.44 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ مثبت معاملات کی شرح 1.94 فیصد رہی۔جو کہ اس وقت گزشتہ 94دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 2.24 فیصد ہے۔ یومیہ مثبت معاملات کی شرح لگاتار28 دنوں سے 3 فیصد سے نیچے رہی ہے اور لگاتار 111 دن سے 5 فیصد سے نیچے رہی ہے۔
وزارت دفاع
بی آر او کے کارنامے کو گنیز ورلڈ ریکارڈ نے تسلیم کر لیا
بارڈر روڈز آرگنائزیشن  کی طرف سے لداخ میں اُُملنگلا گزرگاہ پر 19,024 فٹ کی دنیا کی سب سے بلند نقل وحمل کے قابل سڑک کی تعمیر اور بلیک ٹاپنگ کا کارنامہ انجام دینے پر بارڈر روڈز  کے ڈائریکٹر جنرل لیفٹیننٹ جنرل راجیو چودھری نے 16 نومبر 2021 کو گنیز ورلڈ ریکارڈ کی سند حاصل کی۔ ایک غیر روایتی تقریب میں برطانیہ نشیں گنیز ورلڈ ریکارڈ کے آفیشل جج جناب رشی ناتھ نے دنیا میں سب سے بلند سڑک کی تعمیر کے لئے بی آر او کی شاندار کامیابی کا اعتراف کیا۔ گینز ورلڈ ریکارڈز کی طرف سے اس رُخ پر شروع کردہ چار ماہ کے طویل عمل میں پانچ مختلف سروے کرنے والوں نے اِس دعوے کی تصدیق کی۔
چیسُملے سے ڈیمچوک ٹرمیک روڈ تک کی 52 کلو میٹر لمبی سڑک 19,024 فٹ بلند املنگلا گزرگاہ سے گزرتی ہے جو بولیویا میں آتش فشاں اوتورُنکو کو 18,953 فٹ کی بلندی پر جوڑنے والی ایسی سڑک کے سابقہ ریکارڈ سے بہتر ہے۔ املنگلا پاس روڈ تجدیدِ زندگی کے عمل سے گزرنے والے ہندستان کی کامیابی میں ایک اور سنگ میل ہے کیونکہ اِسے ماؤنٹ ایورسٹ کے شمالی اور جنوبی بیس کیمپوں سے زیادہ اونچائی پر تعمیر کیا گیا ہے جو بالترتیب 16,900 فٹ اور 17,598 فٹ کی بلندی پر ہیں۔
اس موقع پر ڈی جی بی آر لیفٹیننٹ جنرل راجیو چودھری نے املنگلا پاس تک سڑک کی تعمیر کے دوران پیش آنے والی آزمائشوں کا ذکر کیا اور بتایا کہ اس چیلنج کا سامنا کرتے ہوئے انتہائی سخت و دشوارخطے میں انسانی جذبے اور مشینوں کی افادیت دونوں کو آزمایا گیا۔ جہاں سردیوں میں درجہ حرارت منفی 40 ڈگری تک گر جاتا ہے اور آکسیجن کی سطح معمول سے 50 فیصد کم ہوجاتی ہے۔
بی آر او نے مشرقی لداخ کے اہم گاؤں ڈیمچوک کو بلیک ٹاپ سڑک فراہم کی ہے جس پر علاقے کی مقامی آبادی ناز کرے گی کیونکہ اس سے لداخ میں سماجی و اقتصادی حالات میں بہتری آئے گی اور سیاحت کو فروغ ملے گا۔
تزویراتی اعتبار سے یہ اہم سڑک جو تقریباً 15 کلومیٹر لمبی ہے سرحدی علاقوں میں سڑک کے بنیادی ڈھانچے کو بہتر بنانے کے رُخ پر حکومت کی توجہ کو اجاگر کرتا ہے۔
امور داخلہ کی وزارت
مرکزی وزیر داخلہ جناب امت شاہ نے آج نئی دہلی میں ملک بھر کے انٹیلی جنس بیورو  کے عہدیداروں کی ایک اعلیٰ سطحی میٹنگ کی صدارت کی اور ملک کی داخلی سلامتی کی صورتحال کا جائزہ لیا
ملاقات میں قومی سلامتی سے متعلق مختلف امور بشمول انسداد دہشت گردی، انتہا پسندی سے لاحق خطرات، سائبر سیکیورٹی سے متعلق مسائل، سرحد سے متعلقہ پہلوؤں اور سرحد پار عناصر سے ملکی سالمیت اور استحکام کو درپیش خطرات پر تفصیلی تبادلہ خیال کیا گیا
وزیر اعظم نریندر مودی کی قیادت میں مرکزی حکومت سلامتی کے تمام پہلوؤں کو مستحکم بنا کر قوم کی سلامتی کو یقینی بنانے کے لیے پرعزم ہے
مرکزی وزیر داخلہ نے کہا کہ انٹیلی جنس بیورو نے آزادی کے بعد سے گمنام طور پر بغیر کسی توقع کے ملک میں امن برقرار رکھنے میں بہت اہم کردار ادا کیا ہے
ہماری جنگ دہشت گردی کے ساتھ ساتھ اس کے سپورٹ سسٹم کے خلاف بھی ہے، جب تک ہم ان دونوں کے خلاف سختی سے نہیں لڑیں گے دہشت گردی پر فتح حاصل نہیں ہو سکتی
ریاستوں کی انسداد دہشت گردی اور انسداد منشیات ایجنسیوں کے درمیان معلومات کے تبادلے اور رابطے کو مزید مضبوط کرنے کی ضرورت ہے
بائیں بازو کی انتہا پسندی پر قابو پانے کے لیے اس کے مالیاتی اور لاجسٹک سپورٹ سسٹم کو ختم کرنے کی ضرورت ہے
ہمیں ملک کی ساحلی سلامتی کو بھی ناقابل تسخیر بنانا ہے، اس کے لیے ہمیں چھوٹی اور الگ تھلگ بندرگاہ پر بھی گہری نظر رکھنی چاہیے
منشیات نہ صرف ملک کے نوجوانوں کو برباد کرتی ہے بلکہ اس سے کمایا جانے والا پیسہ ملک کی اندرونی سلامتی کو بھی متاثر کرتا ہے اس لیے اس کی مکمل تباہی کے لیے ہمیں مل کر کام کرنا ہوگا
مرکزی وزیر داخلہ جناب امت شاہ نے آج نئی دہلی میں ملک بھر کے انٹیلی جنس بیورو  کے افسران کی ایک اعلیٰ سطحی میٹنگ کی صدارت کی اور ملک کی داخلی سلامتی کی صورتحال کا جائزہ لیا۔ ملاقات میں قومی سلامتی سے متعلق مختلف امور پر تفصیلی تبادلہ خیال کیا گیا جن میں انسداد دہشت گردی، انتہا پسندی سے خطرہ، سائبر سیکورٹی سے متعلق امور، سرحد سے متعلقہ پہلوؤں اور سرحد پار عناصر سے ملک کی سالمیت اور استحکام کو درپیش خطرات شامل ہیں۔
مرکزی وزیر داخلہ نے کہا کہ وزیر اعظم جناب نریندر مودی کی قیادت میں مرکزی حکومت سلامتی کے تمام پہلوؤں کو مضبوط بنا کر قوم کی سلامتی کو یقینی بنانے کے لیے پرعزم ہے اور پچھلے 8 سالوں میں ملک کی داخلی سلامتی کو مضبوط بنانے کے لیے کئی اہم اقدامات کیے گئے ہیں۔
جناب امت شاہ نے کہا کہ انٹیلی جنس بیورو نے آزادی کے بعد سے ملک میں امن قائم کرنے میں، بغیر کسی توقع کے، گمنام طور پر بہت اہم کردار ادا کیا ہے۔ انہوں نے کہا کہ ہماری جنگ دہشت گردی کے ساتھ ساتھ اس کے سپورٹ سسٹم کے خلاف بھی ہے، جب تک ہم ان دونوں کے خلاف سختی سے نہیں لڑیں گے، دہشت گردی پر فتح حاصل نہیں ہو سکتی۔
جناب امت شاہ نے معلومات کے تبادلے کے عمل کو مزید مضبوط بنانے اور انسداد دہشت گردی اور ریاستوں کی انسداد منشیات ایجنسیوں کے درمیان رابطہ بڑھانے کی ضرورت پر بھی زور دیا۔ انہوں نے کہا کہ بائیں بازو کی انتہا پسندی کے مالیاتی اور لاجسٹک سپورٹ سسٹم کو ختم کرکے اس پر قابو پانے کی ضرورت ہے۔
مرکزی وزیر داخلہ نے کہا کہ ہمیں ملک کی ساحلی سلامتی کو بھی ناقابل تسخیر بنانا ہے اور اس کے لیے ہمیں چھوٹی اور الگ تھلگ بندرگاہ پر بھی گہری نظر رکھنی چاہیے۔ جناب شاہ نے کہا کہ منشیات نہ صرف ملک کے نوجوانوں کو برباد کرتی ہے بلکہ اس سے کمایا جانے والا پیسہ ملک کی اندرونی سلامتی کو بھی متاثر کرتا ہے، اسی لیے ہمیں اس کی مکمل تباہی کے لیے مل کر کام کرنا ہوگا۔ انہوں نے کہا کہ ہمیں ڈرون کے ذریعے سرحد پار سے منشیات کی اسمگلنگ کو روکنے کے لیے اینٹی ڈرون ٹیکنالوجی کا زیادہ سے زیادہ استعمال کرنا ہوگا۔
وزارت خزانہ
سی آر سی ایل اور ‘کنٹیکٹ لیس کسٹم’ کا فروغ
نئی دہلی،7 جولائی، مرکزی بورڈ برائے بالواسطہ ٹیکس اور کسٹم  کے چیئرمین ، جناب ایم اجیت کمار نے گذشتہ روز سینٹرل ریونیو کنٹرول لیبارٹری  میں شامل کئی نئے اور جدید ٹیسٹنگ آلات کو متعارف کرایا۔ جس سے محکمہ کسٹم کی داخلی جانچ کی صلاحیت میں خاطر خواہ اضافہ ہوجائے گا۔ ایسی صورتحال میں ، درآمد اور برآمد کی منظوری پہلے سے کہیں زیادہ تیزی سے ممکن ہوگی۔ انہوں نے سی بی آئی سی کے ایک اہم پروگرام‘ترنت کسٹمز’ کے ‘‘کنٹیکٹ لیس کسٹم’’ میں مدددینے متعلق نئی آٹی سہولییات کا بھی آغاز کیا۔
اس موقع جناب کمار نے ایک کتابچہ جاری کیا ، تاکہ جدید ترین آلات کی وسیع پیمانے پر ترقی کے بعد ، سی آر سی ایل کے آلات اور جانچ کی سہولیات کو اجاگر کیا جاسکے۔ اس پر تقریبا 80 کروڑ روپے لاگت آئی ہے۔ نئی دہلی ، کاندلا ، وڈوڈرا ، ممبئی ، نہا شیوا ، کوچی ، چنئی اور وشاکھاپٹنم میں قائم 8سی آر سی ایل تجربہ گاہوں کو کیمیکل کی جانچ کے لیے این اے بی ایل کی منظوری مل گئی ہے۔ یہ کام آئی ایس او / آئی ای سی 17025:2017 کے تحت انجام دیا گیا ہے۔ اس کے علاوہ ، نئی دہلی اور چنئی میں سی آر سی ایل کی لیبارٹریوں کو فورینسک ٹیسٹنگ  کے لئے این اے بی ایل سے منظوری ملی ہے۔
جن آئی ٹی سہولتوں کو متعارف کرایا گیا ہے اور جن کا مقصد کنٹیکٹ لیس کسٹم کو فروغ دینا ہے ان کے ذریعے درآمد گنندگان کو یہ اختیار دیا گیا ہے کہ ا پنے بینک کھاتوں اور اے ڈی کوڈ میں آئی سی ای جی اے ٹی ای کے ذریعےخود تبدیلیاں کرسکتے ہیں۔ اور کسٹم افسر سے رجوع کیے بغیر آئی سی ای جی اے ٹی ی پر رجسٹر کراسکتے ہیں۔
آج اعلان کردہ سب سے بڑی اختراع میں سے ایک یہ ہے کہ آئی سی ای ایس میں بانڈز کو خود بخود یا خود بخود ڈیبٹ کرنا ہے تاکہ درآمد کنندہ کو دستی طور پر کیے جانے والے ڈیبٹ حاصل کرنے کے لئے کسٹم ہاؤس میں جانے کی ضرورت نہیں ہوگی۔ یہ بھی فیصلہ کیا گیا ہے کہ بانڈ کی باقی رقم کو درآمدی دستاویز میں دکھایا جائے گا جس سے درآمد کنندگان کو اپنی درآمدات کی منصوبہ بندی کرنے میں مدد ملے گی۔ چیئرمین نے ان جدید سہولیات کی افادیت کو اجاگر کیا جن سے کسٹم حکام کے ساتھ براہ راست رابطہ کرنے کا عمل کم سے کم ہوجائے گا۔
اس کے علاوہ ایک اہم بات یہ ہے کہ ذاتی طور پر رابطہ قائم کیے بغیر اسسمنٹ کے پہلے مرحلے کے لیے بنگلورو اور چنئی میں قائم شدہ ایک جگہ سے حاصل ہونے والی سہولتوں کے تحت سی بی آئی سی 15 جولائی 2020 سے تمام کسٹم محکموں میں ترنت سویدھا کیندر قائم کرے گا۔ امید ہے کہ اس سے کسٹم کی کلیئرنس کے طریقہ کار میں مزید آسانی پیدا ہوگی۔
شہری ہوابازی کی وزارت
اب تک 16 ریاستوں/ مرکز کے زیر انتظام علاقوں نے ہوابازی کے ایندھن پر ویٹ کم کیا ہے
ایم آر او خدمات کے لیے جی ایس ٹی کی شرح بھی 18 فیصد سے کم کر کے 5 فیصد کر دی گئی ہے
ہندوستانی ہوائی اڈوں نے22-2021 کے دوران تقریباً 83 ملین گھریلو مسافروں کوانکی منزلوں تک پہنچایا جس میں 21-2020 کے مقابلے میں 59 فیصد کی شرح نمو درج کی گئی ۔ تقریباً 136 ملین  کے وباسے قبل کے گھریلو مسافروں کے ٹریفک کے مقابلے میں، 22-2021 میں ٹریفک میں 39فیصد کی کمی آئی ہے۔ تفصیل ضمیمہ میں منسلک ہے ۔ گھریلوہوابازی کے سیکٹر کے منافع کو متاثر کرنے والے چیلنجز میں ہوا بازی کے ایندھن کی زیادہ قیمت، غیر ملکی زرمبادلہ میں کمی بیشی ،ہوائی اڈہ کے بنیادی ڈھانچہ کی کمی اور قیمت کے تئیں انتہائی حساس گاہک وغیرہ شامل ہیں۔
حکومت نے چیلنجوں پر قابو پانے کے لیے جو اقدامات کیے ہیں ان میں سے کچھ یہ ہیں:
 کئی ریاستوں/ مرکز کے زیر انتظام علاقوں سے جنہوں نے ہوا بازی کے ایندھن پرویٹ کی اونچی شرح رکھی ہے ان سے اسے معقول بنانے کی درخواست کی گئی۔جن 16 ریاستوں/ مرکز کے زیر انتظام علاقوں نے مثبت جواب دیا ان میں انڈمان اور نکوبار جزائر؛ اروناچل پردیش، دادرا اور نگر حویلی اور دمن اور دیو؛ گجرات، ہریانہ، ہماچل پردیش، جموں و کشمیر؛ جھارکھنڈ، کرناٹک، لداخ، مدھیہ پردیش، منی پور، میزورم، تریپورہ، اتر پردیش اور اتراکھنڈشامل ہیں ۔
 ملک کے اندر دیکھ بھال، مرمت اور اوور ہال  خدمات کے لیے اشیااور خدمات ٹیکس  کی شرح کو 18فیصد سے کم کر کے 5فیصد کر دیا گیا ہے۔
 ہوائی جہاز لیز پر دینے اور فنانسنگ کے لیے سازگار ماحول پیداکیا گیا ہے۔
 فضائی نیویگیشن انفراسٹرکچر میں بہتری لائی جا رہی ہے تاکہ فضائی حدود اور ہوائی اڈے کی صلاحیت کے بہتر استعمال کو ممکن بنایا جا سکے۔
 ہوائی اڈوں پر بھیڑ کو کم کرنے اور کم معیاری بنیادی ڈھانچے کے چیلنج سے نمٹنے کے لیے ایئرپورٹس اتھارٹی آف انڈیا  نے اگلے پانچ برسوں میں 25,000 کروڑ روپے کے متوقع سرمایہ جاتی اخراجات کےساتھ نئے اور موجودہ ہوائی اڈوں کی ترقی کا کام شروع کیا ہے۔ اس میں نئے ٹرمینلز کی تعمیر، موجودہ ٹرمینلز کی توسیع اور تجدید، موجودہ رن ویز، ایپرن، ایئر پورٹ نیوی گیشن سروسز کے انفراسٹرکچر کنٹرول ٹاورز اور تکنیکی بلاکس وغیرہ میں توسیع یا انھیں مستحکم کرنا شامل ہے۔
 دہلی، حیدرآباد اور بنگلورو کے پبلک پرائیویٹ پارٹنرشپ  کے ہوائی اڈے 2025 تک تقریباً 30,000 کروڑ روپے کے بڑے توسیعی منصوبے شروع کر رہے ہیں ۔ اس کے علاوہ پی پی پی موڈ کے تحت ملک بھر میں نئے گرین فیلڈ ہوائی اڈوں کی ترقی میں سرمایہ کاری کے لیے 36,000 کروڑ روپے کا منصوبہ بنایا گیا ہے۔
 حکومت ہند  نے ملک بھر میں 21 گرین فیلڈ ہوائی اڈوں کے قیام کے لیے ’اصولی طور پر‘ منظوری دی ہے۔ اب تک، آٹھ گرین فیلڈ ہوائی اڈے ، مہاراشٹر میں سندھو درگ اور شرڈی، مغربی بنگال میں درگاپور، سکم میں پاکیونگ، کیرالہ میں کنور، آندھرا پردیش میں اورواکل، کرناٹک میں کلبرگی اور اتر پردیش میں کشی نگر کام کرنے لگے ہیں۔
یہ معلومات شہری ہوا بازی کی وزارت میں وزیر مملکت جنرل ڈاکٹر وی کے سنگھ  نے آج لوک سبھا میں ایک سوال کے تحریری جواب میں فراہم کیں ۔
ہنر مندی کے فروغ اور صنعت کاری کی وزارت
آئی آئی ای ، گواہاٹی نے آئی آئی ایم شیلانگ کے ساتھ شمال مشرقی خطے میں چھوٹے کاروبار کے نظام کو فروغ دینے کے لیے ایک مفاہمت نامے پر دستخط کیے
نئی دہلی،یکم جولائی ، 2022/ شمال مشرقی خطے میں چھوٹے کاروبار کےنظام کو فروغ دینے کے مقصد سے گواہاٹی میں آج انڈین انسٹی ٹیوٹ آف آنترپرینیورشپ  نے انڈین انسٹی ٹیوٹ آف مینجمنٹ شیلانگ کے انکیوبیشن اور انٹرپرائز سینٹر کے ساتھ ایک مفاہمت نامے پر دستخط کیے۔
اس شراکت داری کا مقصد شمال مشرقی خطے میں چھوٹے کاروبار ، انکیوبیشن اور اسٹارٹ اپ کی حوصلہ افزائی کرنا ہے۔ صلاحیت سازی کے لیے مزید مانگ کو پورا کرنے ، مینجمنٹ ، چھوٹے کاروبار اور ہنر مندی کے فروغ میں پیشہ ورانہ ترقی کو مدد دینے کے لیے یہ دارے شراکت داری کریں گے اور معلومات اور وسائل کا تبادلہ کریں گے۔
ہنر مندی کےفروغ اور چھوٹے کاروبار کی وزارت کے سکریٹری جناب راجیش اگروال نے کہا کہ شمال مشرق میں زبردست صلاحیت موجود ہے جسے بروئے کار لائے جانے کی ضرورت ہے۔
اس شراکت داری سے دونوں اداروں کو شمال مشرقی خطے میں ہنر مندی کے فروغ کے میدان میں ایک دوسرے کی طاقت سے فائدہ ہوگا۔
۔۔۔
ش ح ۔ اس۔ ت ح ۔
U - 7137
(Visitor Counter : 74
وزیراعظم کا دفتر
تمل ناڈو کے وزیر اعلیٰ ایم کے اسٹالن نے وزیر اعظم سے ملاقات کی
تمل ناڈو کے وزیر اعلیٰ جناب ایم کے اسٹالن نے وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئیٹ کیا؛
’’تمل ناڈو کے وزیر اعلیٰ، تھیرو @mkstalin نے وزیر اعظم سے ملاقات کی‘‘
ا قتصادی امور کی کابینہ کمیٹی
کابینہ نے این ایم ڈی سی لمیٹڈ سے ناگرنار اسٹیل پلانٹ کو الگ کرنے اور الگ کی گئی کمپنی سے اسٹریٹیجک سرمایہ کشی کو منظوری دی
نئی دہلی، 14 /اکتوبر 2020 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی نے نیشنل مینرلس ڈیولپمنٹ کارپوریشن  لمیٹڈ سے ناگرنار اسٹیل پلانٹ  کو الگ کرنے اور الگ کی گئی کمپنی میں موجود بھارت سرکار کی پوری حصے داری کو ایک اسٹریٹیجک خریدار کے لئے فروخت کے ذریعے اس کی اسٹریٹیجک سرمایہ کشی کو اپنی اصولی منظوری دے دی ہے۔
ناگرنار اسٹیل پلانٹ چھتیس گڑھ میں بستر ضلع کے ناگر نار میں این ایم ڈی سی کے ذریعے قائم تین ملین سالانہ صلاحیت والا ایک مربوط اسٹیل پلانٹ ہے۔ یہ پلانٹ 1980 ایکڑ علاقوں میں پھیلا ہوا ہے اور اس کی ترمیم شدہ تخمینہ لاگت 23140 کروڑ روپئے  ہے۔ مذکورہ تاریخ تک این ایم ڈی سی نے اس پروجیکٹ پر 17186 کروڑ روپئے کی سرمایہ کاری کی ہے، جس میں سے 16662 کروڑ روپئے این ایم ڈی سی نے اپنے فنڈ سے اور 524 کروڑ روپئے بونڈ مارکیٹ سے اکٹھا کئے گئے ہیں۔
اس منظوری کے ساتھ اقتصادی امور کی کابینہ کمیٹی نے این ایم ڈی سی کی ایک اکائی کے طور پر ناگرنار اسٹیٹ پلانٹ میں سرمایہ کاری کے لئے 27 اکتوبر 2016 کو لئے گئے اپنے سابقہ فیصلے میں بھی ترمیم کی ہے۔
این ایس پی کو اس کی سرمایہ کشی سے پہلے ایک الگ کمپنی کی شکل میں الگ کرنے کی تجویز کے درج ذیل قواعد ہیں:
-
- اس علاحدگی سے، این ایم ڈی سی کان کنی کی اپنی اصل سرگرمیوں پر توجہ مرکوز کرسکتا ہے۔
- علاحدگی کے بعد، این ایس پی ایک الگ کمپنی ہوگی اور این ایم ڈی سی اور این ایس پی کے مینجمنٹ اپنے متعلقہ آپریشنز اور مالی کارکردگی کے لئے ذمے دار ہوں گے۔ این ایم ڈی سی کے حصص دار اپنے حصص کے تناسب میں الگ کی گئی کمپنی  کے بھی حصص دار ہوں گے۔
- علاحدگی کے بعد سرمایہ کار این ایم ڈی سی اور این ایس پی کے آپریشنز اور کیش فلو کو بہتر ڈھنگ سے دیکھ سکیں گے۔
- سرمایہ جاتی حصول یابیوں کے نقطہ نظر سے اس علاحدگی کا ٹیکس سے کوئی لینا دینا بھی نہیں ہوگا۔
اقتصادی امور کی کابینہ کمیٹی کے مطابق علاحدگی اور سرمایہ کشی کا عمل ایک ساتھ شروع کیا جائے گا اور الگ کی گئی کمپنی  کی سرمایہ کشی کا کام ستمبر 2021 تک مکمل ہونے کا امکان ہے۔
این ایم ڈی سی فولاد کی وزارت کے تحت ایک فہرست بند مرکزی زمرے کی سرکاری کمپنی ہے اور اس کمپنی میں حکومت ہند کی 69.65 فیصد کی حصے داری ہے۔